PEOPESAL
Tere tulemast, head vaatajad, vaatama taas "Peopesal" saadet.
Olen sageli rääkinud neis saadetes inimese terviklikust tervenemisest
ja tema hinge teekonnast selleni, et juurduda Kristuses
ning saada iseendaks Temas.
Oleme puudutanud mingil määral ka inimese füüsilist poolt,
kuid siiski üsna vähe.
Seetõttu tahtsingi täna seda viga parandada,
kui meil on külas ka Taneli Pirskanen.
Kuid palugem esmalt üheskoos.
Kõikväeline püha Jumal,
palume, et oleksid siin meie keskel oma Püha Vaimu läbi
ja laseksid esile tulla vaid neid sõnu,
mis lähtuvad Isa südamest.
Ava inimeste südamed võtma vastu just seda,
mida Sina tahad neile öelda.
Puhasta mind ja Tanelit olema Sinu kanalid
ning lase meil anda edasi Sinu loomust
ning kõike seda, mis tuleb esile
Sinu taevasest tarkusest ja armastusest.
Tänu Sulle, et oled siin stuudios koos meiega,
nii nagu me vaatajategagi nende kodudes.
Jäägu Sinu õnnistused meiega, Jeesuse nimel.
Taneli, sa oled üsna mitmekülgne mees.
Sind tundma õppides näen, et tunned huvi paljude asjade vastu.
Inimeste üleüldine tervenemine on sinugi jaoks tähtis teema.
Sa oled küll teoloog,
kuid oled uurinud ka rahvatervise teadust
ja psühholoogiat ning muid teemasid.
Räägi, miks see sind kõik huvitab
ja miks ka see rahvatervise teema sinu põhivaldkond on?
Kuidas sa kõigi nende teemade juurde sattusid?
Mu ema haigestus 2006 aastal II tüübi diabeeti.
Kuna elasin ise samal ajal välismaal, hakkasin märkama,
et isa poolt pea iga nädal saadetavad kirjad
nii mulle kui mu lastele, hakkasid muutuma.
Nende sisu muutus lühemaks ja oli vahel üsna ebaselge,
mis oli tingitud sellest,
et isal avastati samal aastal ajukasvaja.
Samas, tänu pingsale ajale koolis kadus mu enda uni ära
ning see omakorda viis mind väga stressirikkasse ajaperioodi.
Eriti veel siis, kui kuulsin, et nii ema kui isa olid haigestunud.
Kõik need asjad panid mind mõtlema, kas on mingeid mooduseid,
kuidas saaksin paremini mõista oma ema, isa ja ka iseennast
ning kuidas saaksin oma vanemaid aidata?
See kõik panigi mind uurima rahvatervise teadust.
Mida see rahvatervise teadus üldse tähendab?
See tähendab seda,
et me vaatame tervikpildina kõike rahva seas toimuvat.
Ehk - miks inimesed haigestuvad mõnda konkreetsesse haigusesse
nagu näiteks II tüübi diabeet
ja mis piirkondades neid haigusi esineb.
Ehk siis, me uurime rahva tervist ja seda, kuidas rahval läheb.
See on lühidalt kokku võttes nii.
Kuidas Soome rahval läheb? Mis haigusi me põeme?
Soome rahvast silmas pidades räägitakse palju sellest,
et meil on palju II tüübi diabeeti.
Ka vähkhaiguse näidud on tõusmas.
Südame ja veresoonkonna haigused on samuti
üks levinumaid rahvahaigusi Soomes.
Mis meid siis haigeks teeb?
See on huvitav küsimus.
Vastaksin sellele nii,
et kui mõtleme nii iseenda, kui oma rahva tervisele,
siis me liigume liiga vähe.
Meie igapäevane füüsiline koormus on väga väike.
Samas aga on meie igapäevane - rõhutan siinkohal sõna igapäevane,
meie igapäevane toitumine on sageli väga vale.
Lisaks sellele aga oleme pidevas stressis.
Me ei maga korralikult,
me rabame hommikust õhtuni teha erinevaid töid ja toimetusi.
Samas aga unustame
võtta iganädalaselt ühe päeva puhkuseks.
Mõeldes kõigi nende asjade peale tervikuna, pole ka ime, et haigestume,
sest me stressame ja rabame nii mitmel rindel.
Kuid kas stressi oleks võimalik ka vältida?
Sest ega see ju vägisi me ellu tule.
Ühtpidi on hea, et me aegajalt stressi kogeme.
Küll aga pole see hea siis, et me seda liiga palju kogeme.
Seepeale ütleb organism üles ja erinevad asjad annavad tunda.
Mis asi on liigne stress ja millest see on tingitud?
Ning kui sa ütlesid, et me sööme valesti,
siis milles see vale toitumine seisneb?
Rääkides esmalt toitumisest,
siis me sööme tänapäeval liiga palju töödeldud toitu.
Kui me läheks põllule ja korjaks sealt nisu,
siis kas me leiaks nisu seest tera või valge nisujahu?
Mis sa arvad, Salme?
No ma pole pikka aega põllul käinud.
No ilmselgelt me leiaks sealt teri.
Mida enam me neid teri töötleme, seda enam vitamiine see kaotab,
seda vähem jääb alles nii antioksüdante, kui kiudaineid.
Ehk siis kogu tänapäeva töödeldud toit
põhjustab organismis madalatasemelist põletikku.
Osad nimetavad seda vaikseks põletikuks,
aga mina nimetan seda ka kui hõõguvaks olekuks.
Ehk siis kogu sisikond otsekui hõõgub.
Kui nüüd mõelda sellele,
et organism hõõgub madala-astmelises põletikus,
pole ka ime kõik need tavapärased kroonilised haigused.
Tänapäeval seostatakse seda organismi põletikulist seisundit
väga mitmete krooniliste haigustega.
Olgu selleks siis vähk, depressioon, II tüübi diabeet, infarktid.
Mitmed autoimmuunsüsteemi haigused
nagu polüskleroos, üldised põletikud, reuma ja I tüübi diabeet.
Kõigi nende taga arvatakse samuti olevat
madala-astmeline põletik,
mida väga lihtsalt põhjustabki just töödeldud toit.
Sest ta viib siseorganid stressi seisu.
Lisades sinna juurde veel elumured ja kõik muud probleemid,
pole ka ime, et oleme stressis ja jääme haigeks.
Aga mis seda madala-astmelist põletikku põhjustab?
Nagu just äsja ütlesin...
Jaa, see töödeldud toit,
kuid kõik ei pruugi isegi teada, mida see lahti seletatuna tähendab.
Saaksid ehk tuua mõne näite?
No võtame näiteks täistera riisi.
Kui kuskil Aasias kogutakse kokku 130 kotti täistera riisi
ja viiakse kuhugi tehasesse,
siis riisi töötlemise tulemusena saadakse 100 kotti valget riisi.
30 kotti on nö jääkaineid ehk koori, kus on palju vitamiine
ja palju muid olulisi aineid meie organismi jaoks.
Riisi töödeldes ja sellest tema tuuma ja põhiaineid eemaldades,
eemaldame nö elu aine, mis aitaks elada järgmise päevani.
Töödeldud riisis pole enam vitamiine ja antioksüdante.
Kui me anname oma organismile taolist töödeldud toitu,
käivitub seal põletikuline protsess.
Kui inimene sööb taolist toitu igapäevaselt ja pikka aega,
on me organism põletikulises seisus,
mis omakorda põhjustab kergesti kroonilisi haigusi.
Olen su loengute põhjal mõistnud, et suhkur on üks teine kurjajuur,
mis meile väga palju halba teeb.
Ütleme nii, et suhkur on üks neid aineid,
mis põhjustab madala-astmelist põletikku.
Ühtpidi on lihtne asendada suhkur näiteks meega,
et anda teele või toidule magusust.
Kuid on ka muid võimalusi suhkru asendamiseks,
kui tahame suhkrut vältida.
Tähendab see siis seda, et peaksime pöörduma tagasi
lihtsa ja töötlemata toidu juurde, korjates kasvõi viljapõllult teri?
Või kuidas me peaks omandama need paremad toitumisharjumused?
No meil endil kodus on selline kodus kasutatav veski,
kus me siis teradest endale jahu jahvatame
ja neist omakorda erinevaid tooteid teeme.
Et sellist asja soovitaksin küll,
kui on vähegi võimalust endale midagi sarnast soetada.
Sa oled palju uurinud neid asju, mis mõjutavad meie tervist -
sh ka taimetoitlus.
Mis sul viimase kohta öelda on? Kannab see vilja?
On tõeliselt huvitav näha inimesi,
kes on liitunud selle projektiga, mille eestvedaja ma olen.
Mäletan üht 70-aastast naist, kes meie programmiga liitus
ja kes oli 22 aastat kannatanud unetuse all
peale seda, kui ta mees suri.
15 aastat peale mehe surma haigestus ta II tüübi diabeeti,
kuid kõik need 15 aastat oli ta maganud vaid 2-4 h öö kohta.
Ta liitus meie programmiga ja ütles juba esimesel laupäeval,
et ta veresuhkur, mis algul oli 11, oli laupäevaks langenud 5,9 peale.
Küsisin ta käest järgmisel hommikul, et kuidas tal läheb
ja ta ütles, et ei tea, kas julgeb rääkida.
Ma olin täiesti hirmunud,
mõeldes, et kas asjad on siis tõesti hullemaks läinud?
Kuid naine ütles, et esimest korda 22 aasta jooksul
magas ta ühe öö jooksul 6 tundi
ja ta veresuhkru näit oli 5,5.
Nii et kui ta hakkas sööma taimetoitu, milles oli ka palju kiudaineid
ning tal olid oma kindlad söögiajad, andis see väga häid tulemusi.
Kuid see on vaid üks näide, mida praegu teiega jagasin.
Võin omalt poolt öelda,
et olen ka ise ühes sellises katses kaasas.
Lõpptulemused pole veel küll teada, kuid seda võin öelda küll,
et kui Taneli kursusega liitusin,
olin ise maadelnud pikka aega unetusega, mu kolesterool oli kõrge
ja igasugu muud valud ja hädad vaevasid mind.
Esimese asjana sain tagasi oma küüned,
teiseks ööune.
Minu jaoks oli täitsa uskumatu,
et ma võisin ka minna õhtul õigel ajal magama.
Tõsi küll, täna ärkasin juba kell 6, kuid see on pigem erand.
Ka valud on järgi andnud ja seda kõike vaid 10 päevaga.
Nii et asjal on oma iva sees, kuid eks näis siis, kuidas edasi.
Kuid see on äärmiselt tore, et ka sina näed inimest tervikuna
ja sa tunned huvi tema ja ta aju funktsioneerimise vastu.
Kuid samas me oleme ka vaimsed olendid.
Räägi pisut oma nägemusest,
mida sinu meelest tähendab heas konditsioonis inimene?
Kui mõelda inimese peale,
siis Piiblist lähtuvalt usun, et me oleme jagamatu tervik -
ihu, hing ja vaim.
Mõeldes nende kolme peale on selge,
et kui ühes neist midagi logiseb, mõjutab see kergesti ka kahte teist.
Seetõttu ongi oluline näha ihu, hinge ja vaimu tervikuna.
Mõelgem näiteks inimese peale, kes on depressioonis.
Mingi asi või kriis ta elus põhjustab talle masendust.
Masenduses olles aga ei kanna ta enda eest eriti hoolt.
Ta võib hakata sööma ebatervislikumat toitu
ja liikuma palju vähem.
Ühtlasi jätab ta ära igasuguse suhtluse
ja ka näiteks jumalateenistustel käimise.
Kui taoline inimene ei saa kellegagi oma muret jagada,
tõmbubki ta täiesti endasse ja jääb oma muredega üksi koju.
Kui me saaks aidata teda kasvõi üheski valdkonnas
nagu ma näiteks ühe inimesega tegin,
seades nii ta toiduvaliku, kui ka liikumise korda.
Tegu oli 40-aastase medõega.
Ta oli üle 5 aasta kannatanud depressiooni all
ja võtnud antidepressante.
Ühtlasi oli ta ka juba mõnda aega töövõimetu.
Niipea aga, kui me ta toitumise ja elurütmi paika saime,
oli ta juba 2 kuu pärast tööl tagasi.
Seda kõike vaid seetõttu, et saime ühe osa ta elust paika
ning see hakkas mõjutama ka teisi valdkondi.
Ta hakkas liikuma ja suhtlema jälle inimestega.
Ta oli võimeline lahkama omaenda probleeme,
mis võimaldas tal näha oma elu laiemalt
ning naaseda ka tööellu.
Ja seda kõike ilma antidepressantideta.
Ehk siis, kui tahame võtta hoolt kellegi eest,
peaksime nägema seda inimest tervikuna.
Ma ise vaatan kogu teemat adventistide vaatenurgast lähtuvalt.
Päris huvitav, kui mitte öelda uskumatu!
Kuid samas olen ise näinud, et see kõik vastab tõele.
Kas Piiblis on ka teatud põhimõtteid või näiteid,
mis kinnitaksid sinu seisukohti?
Toon siinkohal kaks näidet.
Esimene neist on 1 Moosese 1:29, kus öeldakse:
"Ja Jumal ütles:
Vaata, mina annan teile kõik seemet kandvad taimed kogu maal,
ja kõik puud, mis kannavad vilja, milles on nende seeme;
need olgu teile roaks!"
Ehk siis, kui Jumal lõi Aadama ja Eeva,
andis Ta neile toiduks taimset toitu.
Salm 30 on aga ka huvitav:
"Ja kõigile loomadele maa peal..."
Pange tähele - siin on öeldud kõigile!
"Ja kõigile loomadele maa peal ja kõigile lindudele taeva all
ja kõigile roomajaile maa peal, kelles on elav hing,
annan ma kõiksugu haljast rohtu toiduks.”
Ehk siis isegi loomad olid Piibli algusaegadel taimetoitlased.
Võtame teise näite Taanieli raamatu 1 ptk'st
salmist 8 ja sealt edasi.
"Aga Taaniel otsustas oma südames
ennast mitte rüvetada kuninga roaga ja tema joodava veiniga,
ja ta taotles ülemteenrilt, et tal poleks vaja ennast rüvetada."
Seejärel esitas aga Taaniel salmis 12 ülemteenrile väljakutse, öeldes:
Tee ometi oma sulastega kümme päeva katset,
et meile antakse süüa taimetoitu ja juua vett!"
Loeme edasi salmidest 15-16:
"Aga kümne päeva pärast näis nende välimus ilusam
ja ihu priskem
kui ühelgi neist noortest meestest, kes sõid kuninglikku rooga.
Siis ülevaataja võttis nende roa ja nende joodava veini ära
ja andis neile taimetoitu."
Salm 20:
"Ja kõigis teaduse ja tarkuse asjus, milles kuningas neid küsitles,
leidis ta nad olevat kümme korda üle kõigist ennustajaist ja nõidadest,
kes olid kogu ta kuningriigis."
Mäletate, et Salme ise ütles,
et juba ainuüksi 10 päevaga toimusid ta elus suured muutused.
Ülemteener mõistis seda samuti,
nii nagu ka Taaniel koos oma sõpradega
ja nii nagu ka Salme.
Nii on!
See kõik kõlab väga veenvalt, kuid mis mind vähe murelikuks teeb,
on see, et me inimestena oleme kuidagi hästi aeglased
ja ka laisad mingeid muudatusi sisse viima.
Nii raske on ikka oma kallist šokolaadist loobuda!
Samas võin taustainfona öelda, et mulle polnud see mingi probleem,
kuigi olen täielik šokolaadi sõltlane.
Nii et kui saate produtsent peale mu kursuse läbimist
mulle šokolaadiküpsiseid tõi,
polnud mul vähimatki probleemi neist loobuda.
Nii et kui ikka tõesti pühenduda, saab vanadest harjumustest lahti küll.
Samas aga nõuab see siiski ka pisut pingutamist.
Oskaksid ehk siinkohal paar väikest nõuannet anda,
kuidas tavaline inimene nö otsa peale saaks.
Sest see tegelikult on pisut raske.
Kursuse käigus on see lihtsam,
sest sa muudkui räägid ja utsitad meid ning hoiad meid seeläbi ree peal.
Aga kuidas kodus hakkama saada?
No ega ma nüüd nii väga ikka ka ei utsita,
aga kui mõelda sellele, mida me saaksime teha,
siis eks kõige lihtsam olekski see, kui inimene tuleb kursustele.
Sest seal tehakse kohe algul vereproov,
mida korratakse nädala pärast.
Ühtlasi on inimene kõik need 5 päeva koha peal,
kus väga intensiivse suhtluse käigus
jagatakse lihtsasti mõistetaval kujul palju ideid ja näpunäiteid.
Sel moel on palju lihtsam ka alustada.
Kes aga tahab omal käel alustada,
peab enne hästi põhjalikult tutvuma kogu tervikpildiga.
Sellega, kuidas pöörata tähelepanu liikumisele, toiduvalikule ja unele.
Pluss mitmetele muudele olulistele asjadele.
Nii et kursuse käigus on kõige sellega kergem toime tulla.
Samas kõigil pole võimalik neist kursustest osa võtta,
mistõttu äkki annaksid siiski paar nõuannet, kuidas ise alustada?
Parim asi kohe alguses on jätta töödeldud toit sinnapaika.
See ei tähenda seda, et kodus ei võiks neist enam midagi teha,
kuid kui kogu valmistusprotsess käib tehase kaudu,
siis oleks targem neist loobuda.
Tasub mõelda ka oma liikumise peale.
Oma kursustel soovitame
käia võimaluse korral päevas 10 000 sammu.
Osade jaoks pole see kohe algul teostatav,
mistõttu tulebki areneda selles vallas ettevaatlikult,
et end liialt ei väsitaks.
Kuid kui seada see 10 000 sammu omale eesmärgiks,
on see üks väga hea eesmärk.
Käisin eile ise 13 000 sammu, rääkides samal ajal ka telefoniga.
Ehk siis - kõndimisega saab siduda ka muid tegevusi.
Kui aga kõndimine ei meeldi, võib minna ujuma või mida iganes.
Oluline on see, et liiguksime igapäevaselt
ega unustaks ära ka puhkust,
ehk siis - õigel ajal tuleb magama minna.
Enda ja oma heaolu eest tuleb kanda hoolt ühtse tervikuna.
No üritame! Kui vaid juba liikuma saaks...
Aga me saame paluda ka Jumala abi ja õnnistust sellesse kõike,
sest me ihud on ju Püha Vaimu templid.
Seetõttu oleks tore,
kui me selle templi eest pisut paremat hoolt võtaksime,
kui me seda siiani oleme teinud.
Aga palugem seda üheskoos, paludes ka Jumala abi.
Issand, me täname Sind selle aja eest koos Taneliga.
Täname Sind, et oled kinkinud meile ihu,
mida me kõik peaks austama Sinu Vaimu templina.
Aita meid meie tegemistes ja anna meile jõudu ja indu
näha kõiki neid asju Sinu vaatenurgast,
mis ulatub kaugemale meie enda meeldimistest
ja hetke rahuldatusest.
Aita meil näha,
mis võiks tulevikku silmas pidades olla meile ja me ihudele parim.
Puuduta meid kõiki ja aita meid edasi sellel teel.
Õnnista Taneli töid ja tegemisi
ja õnnista meie püüdeid tervema ja terviklikuma elu suunas.
Tänu Sulle, et oled meiega. Aamen.
Tänud sulle, Taneli ja tänud teilegi. Olge terved!
PEOPESAL
Hea vaataja,
"Peopesal" saade on mõeldud neile,
kellest osad ehk ei tunne veel Jeesust.
Või neile, kes tahavad kasvada Tema tundmises.
Saade räägib sellest, kuidas saada iseendaks Kristuses.
Soovides toetada nende saadete tootmist ja TV7't,
võid helistada 900 1777 (7 eur)
või teha pangaülekande, mille andmed leiad www.tv7.ee Aitäh!
Tõlge: Anne-Ly Raukas